Harrison fylte 26 år den 25. februar 1969. Han benyttet dagen til å dukke opp i Abbey Road Studios for å spille inn tre demoer. I kontrollrommet hadde han kun hjelp fra lydtekniker Ken Scott. De tre sangene det ble laget demoer til, var «Old Brown Shoe», «All Things Must Pass» og «Something», og samtlige demoer havnet på i 1996. På «Old Brown Shoe» spilte han piano mens han sang. Deretter la han på to gitarer hvor han på en av dem tok en solo i instrumentalpartiet.